Lav et referat af nedenstående tekst:

Tekst:
Morgentrafikken har mandag været særdeles udfordret af den tåge, der har lagt sig over det meste af landet. I Nordjylland har det fået den konsekvens, at flere fly ikke kan lande i Aalborg Lufthavn. Det fremgår af lufthavnens hjemmeside. Det er især gået ud over SAS' og Norwegians afgange fra København. Her er indtil videre tre fly blevet aflyst. To af flyene har simpelthen måttet  vende om og lande igen i København, fordi sigtbarheden var for lav i Aalborg. De fuldt bookede fly har derfor hverken kunnet bringe passagererne fra København frem eller tage de ventende passagerer i Aalborg med. Det betyder, at 250 passagerer fra Nordjylland er blevet berørt af tågen. De vil nu blive ombooket til andre afgange. Indtil videre er det usikkert om også andre afgange vil ende med aflysning. OPDATERING KLOKKEN 14.25: Tågen har siden mandag formiddag ikke givet yderligere aflysninger eller forsinkelser i Aalborg Lufthavn. Ifølge lufthavnsdirektør Søren Svendsen er sigtbarheden fin, men tågen ligger stadig og driller og kan måske i løbet af eftermiddagen giver flere problemer. Du kan følge med i situationen på Aalborg Lufthavns hjemmeside her .

Referat:
Aalborg Lufthavn er mandag morgen og formiddag blevet ramt af flere aflysninger på grund af den tætte tåge.